CELEX: 32016D1775
Language: bg
Date: 2016-10-04 00:00:00
Title: Решение за изпълнение (ЕС) 2016/1775 на Комисията от 4 октомври 2016 година за изменение на Решение 93/195/ЕИО чрез добавяне на Катар в списъка на третите страни, от които държавите членки разрешават повторно въвеждане на територията на Съюза на регистрирани коне, които са били временно изнесени за период от по-малко от 90 дни, за да участват в международни срещи за групата/класа (нотифицирано под номер С(2016) 6270) (Текст от значение за ЕИП)

6.10.2016   
            
            
               BG
            
            
               Официален вестник на Европейския съюз
            
            
               L 271/9
            
         РЕШЕНИЕ ЗА ИЗПЪЛНЕНИЕ (ЕС) 2016/1775 НА КОМИСИЯТА
   от 4 октомври 2016 година
   за изменение на Решение 93/195/ЕИО чрез добавяне на Катар в списъка на третите страни, от които държавите членки разрешават повторно въвеждане на територията на Съюза на регистрирани коне, които са били временно изнесени за период от по-малко от 90 дни, за да участват в международни срещи за групата/класа
   
      
         (нотифицирано под номер С(2016) 6270)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, член 16, параграф 2 и член 19, букви а) и б) от нея,
   като има предвид, че:
   
               (1)
            
            
               С Директива 2009/156/ЕО се определят ветеринарно-санитарните условия за въвеждането в Съюза на живи еднокопитни животни. С нея Комисията се оправомощава да определи специалните ветеринарно-санитарни условия, които се прилагат при повторно въвеждане в Съюза на регистрирани коне, след като са били временно изнесени със специфично предназначение.
            
         
               (2)
            
            
               С Решение 2004/211/ЕО на Комисията (2) се установява списък на трети страни и части от техните територии, от които държавите членки разрешават повторно въвеждане на регистрирани коне след временен износ, и тези страни се класират в определени санитарни групи страни.
            
         
               (3)
            
            
               С Решение 93/195/ЕИО на Комисията (3) се определят ветеринарно-санитарните условия и условията за ветеринарно сертифициране при повторното въвеждане на регистрирани коне след временен износ за трети страни, изброени за тази цел в Решение 2004/211/ЕО. С цел да се даде възможност за непрекъснато участие на регистрирани коне в международни срещи за групата/класа в трети страни, класирани в различни санитарни групи, в приложение VIII към Решение 93/195/ЕИО се установява здравен сертификат за повторно въвеждане, след временен износ за период от по-малко от 90 дни, на регистрирани коне, които са участвали в международни срещи за групата/класа в Австралия, Канада, Съединените американски щати, Хонконг, Япония, Сингапур или Обединените арабски емирства.
            
         
               (4)
            
            
               Катар е включен в списъка в приложение I към Решение 2004/211/ЕО с оглед на повторното въвеждане на регистрирани коне след временен износ, като е класиран в санитарна група Д в посоченото приложение и в приложение I към Решение 93/195/ЕИО.
            
         
               (5)
            
            
               През април 2016 г. Катар поиска да бъде включен в списъка на третите страни в приложение VIII към Решение 93/195/ЕИО, заедно с Австралия, Канада, Съединените американски щати, Хонконг, Япония, Сингапур и Обединените арабски емирства, и предостави необходимите гаранции за осигуряване разделянето на регистрираните коне от Съюза, участващи в международни срещи за групата/класа, от конете с по-нисък здравен статус.
            
         
               (6)
            
            
               Поради това Решение 93/195/ЕИО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 93/195/ЕИО се изменя, както следва:
   
               1)
            
            
               осмото тире от член 1 се заменя със следното:
               
                           „—
                        
                        
                           са участвали в международни срещи за групата/класа в Австралия, Канада, Съединените американски щати, Хонконг, Япония, Сингапур, Обединените арабски емирства или Катар и отговарят на изискванията, посочени в здравен сертификат, изготвен в съответствие с образеца, установен в приложение VIII към настоящото решение,“;
                        
                     
         
               2)
            
            
               Приложение VIII се заменя с текста на приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 4 октомври 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 192, 23.7.2010 г., стр. 1.
   
      (2)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на решения 93/195/ЕИО и 94/63/ЕО (ОВ L 73, 11.3.2004 г., стр. 1).
   
      (3)  Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ (ОВ L 86, 6.4.1993 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ VIII
            
               ЗДРАВЕН СЕРТИФИКАТ
            
            за повторно въвеждане на регистрирани коне, участвали в международни срещи за групата/класа в Австралия, Канада, Съединените американски щати, Хонконг, Япония, Сингапур, Обединените арабски емирства или Катар, след временен износ за по-малко от 90 дни
            Сертификат №: …
            Страна на изпращане: АВСТРАЛИЯ (1), КАНАДА (1), СЪЕДИНЕНИТЕ АМЕРИКАНСКИ ЩАТИ (1), ХОНКОНГ (1), ЯПОНИЯ (1), СИНГАПУР (1), ОБЕДИНЕНИТЕ АРАБСКИ ЕМИРСТВА (1), КАТАР (1)
            
            Отговорно министерство: …
            (попълнете наименованието на министерството)
            I.   Идентификация на коня
            
            
                        а)
                     
                     
                        Номер на идентификационния документ: …
                     
                  
                        б)
                     
                     
                        Заверен от: …
                        (наименование на компетентния орган)
                     
                  II.   Произход на коня
            
            Конят се изпраща от: …
            (място на изпращане)
            за: …
            (местоназначение)
            със самолет: …
            (номер на полета)
            Име и адрес на изпращача: …
            Име и адрес на получателя: …
            III.   Здравна информация
            
            Аз, долуподписаният, удостоверявам, че описаният по-горе кон отговаря на следните изисквания:
            
                        а)
                     
                     
                        идва от трета страна, където следните болести задължително се обявяват: африканска чума по конете, дурин, сап, енцефаломиелит по конете (всички видове, включително венецуелски енцефаломиелит по конете), инфекциозна анемия по конете, везикулозен стоматит, бяс, антракс;
                     
                  
                        б)
                     
                     
                        прегледан е днес и не показва никакви клинични признаци на заболяване (2);
                     
                  
                        в)
                     
                     
                        не е предвиден за клане в рамките на национална програма за ликвидиране на инфекциозна или заразна болест;
                     
                  
                        г)
                     
                     
                        от въвеждането му в страната на изпращане или, в случай на официална регионализация в съответствие със законодателството на Съюза — в част от територията на страната на изпращане (3), е пребивавал в стопанства под ветеринарен надзор, като е бил настанен в отделни конюшни, без да влиза в контакт с еднокопитни с по-нисък здравен статус, освен по време на надбягване;
                     
                  
                        д)
                     
                     
                        идва от територията или, в случай на официална регионализация в съответствие със законодателството на Съюза — от част от територията на страната на изпращане, в която:
                        
                                    i)
                                 
                                 
                                    през последните две години не е констатиран случай на венецуелски енцефаломиелит по конете,
                                 
                              
                                    ii)
                                 
                                 
                                    през последните шест месеца не е констатиран случай на дурин,
                                 
                              
                                    iii)
                                 
                                 
                                    през последните шест месеца не е констатиран случай на сап;
                                 
                              
                  
                        е)
                     
                     
                        не идва от територията или от част от територията на страната на изпращане, която е считана, в съответствие със законодателството на Съюза, за заразена с африканска чума по конете;
                     
                  
                        ж)
                     
                     
                        не идва от стопанство, което е било обект на забрана поради ветеринарно-санитарни причини, и не е бил в контакт с еднокопитни животни от стопанство, което е било обект на забрана поради ветеринарно-санитарни причини, при което се поставят следните условия:
                        
                                    i)
                                 
                                 
                                    ако не всички животни от видове, възприемчиви към една или няколко от посочените по-долу болести, са били изведени от стопанството, забраната е останала валидна в продължение на:
                                    
                                                —
                                             
                                             
                                                шест месеца, в случая на енцефаломиелит по конете (всички видове, освен венецуелски енцефаломиелит по конете), считано от датата, на която болните от тази болест еднокопитни са били заклани или изведени от стопанството,
                                             
                                          
                                                —
                                             
                                             
                                                период, необходим за провеждането на два теста на Когинс, при които да се получи отрицателен резултат, върху проби, взети с интервал от три месеца от животните, които са останали, след като заразените животни са били заклани, в случая на инфекциозна анемия по конете,
                                             
                                          
                                                —
                                             
                                             
                                                шест месеца, в случая на везикулозен стоматит,
                                             
                                          
                                                —
                                             
                                             
                                                шест месеца, в случая на вирусен артерит по конете,
                                             
                                          
                                                —
                                             
                                             
                                                един месец от последния регистриран случай на бяс, в случая на бяс,
                                             
                                          
                                                —
                                             
                                             
                                                15 дни от последния регистриран случай на антракс, в случая на антракс;
                                             
                                          
                              
                                    ii)
                                 
                                 
                                    ако всички животни от видове, възприемчиви към болестта, са били заклани или изведени от стопанството, периодът на валидност на забраната е 30 дни, или 15 дни в случая на антракс, считано от деня, в който помещенията са почистени и дезинфекцирани след унищожаването или извеждането на животните;
                                 
                              
                  
                        з)
                     
                     
                        доколкото ми е известно, не е бил в контакт с еднокопитни животни, страдащи от инфекциозна или заразна болест, в продължение на 15-те дни преди съставянето на настоящата декларация.
                     
                  IV.   Информация за престоя и карантината:
            
            
                        а)
                     
                     
                        Конят е влязъл на територията на страната на изпращане на … (4).
                     
                  
                        б)
                     
                     
                        Конят е пристигнал в страната на изпращане от държава — членка на Европейския съюз (1) или от … (1)
                            (5).
                     
                  
                        в)
                     
                     
                        Конят е влязъл в страната на изпращане при ветеринарно-санитарни условия, които са поне толкова строги, колкото тези, определени в настоящия сертификат.
                     
                  
                        г)
                     
                     
                        Доколкото може да бъде установено и въз основа на приложената декларация (която представлява част от настоящия сертификат) на собственика (1) на коня или на представителя на собственика (1), конят не е бил непрекъснато извън Европейския съюз за период от 90 дни или повече, включително датата на планираното съгласно настоящия сертификат връщане, нито е бил извън посочените по-горе държави.
                     
                  V.   Конят ще бъде изпратен в превозно средство, което е предварително почистено и дезинфекцирано с официално одобрен от третата страна на изпращане дезинфектант и е конструирано така, че при транспортирането да не могат да изтекат или изпаднат изпражнения, отпадъци или фураж.
            VI.   Настоящият сертификат е валиден 10 дни.
            
                        Дата
                     
                     
                        Място
                     
                     
                        Печат и подпис на официалния ветеринарен лекар (6)
                        
                     
                  
                         
                     
                     
                         
                     
                     
                         
                     
                  
                        Име с главни букви и длъжност
                     
                  ДЕКЛАРАЦИЯ
            Аз, долуподписаният …
            (попълнете с главни букви името на собственика (1) или на представителя на собственика (1) на коня, описан по-горе)
            декларирам, че:
            
                        —
                     
                     
                        конят ще бъде изпратен директно от помещенията на изпращане за помещенията по местоназначение, без да влиза в контакт с други еднокопитни животни, които нямат същия здравен статус;
                     
                  
                        —
                     
                     
                        конят се премества единствено между помещения, одобрени за коне, участващи в срещи за групата/класа в Австралия, Канада, Съединените американски щати, Хонконг, Япония, Сингапур, Обединените арабски емирства или Катар;
                     
                  
                        —
                     
                     
                        конят е бил изнесен от държава — членка на Европейския съюз, на … (4).
                     
                  …
            (място, дата)
            …
            (подпис)
         
      
      
         (1)  Ненужното се зачерква.
      
         (2)  Настоящият сертификат трябва да бъде издаден в деня на товарене на животното за изпращане към Европейския съюз или в последния работен ден преди натоварването.
      
         (3)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на решения 93/195/ЕИО и 94/63/ЕО (ОВ L 73, 11.3.2004 г., стр. 1).
      
         (4)  Впишете дата (дд/мм/гггг).
      
         (5)  Впишете името на страната, от която конят е пристигнал и която трябва да бъде една от следните страни: Австралия, Канада, Съединените американски щати, Хонконг, Япония, Сингапур, Обединените арабски емирства, Катар.
      
         (6)  Цветът на подписа и на печата трябва да бъде различен от този на печатния текст.“